మాఘ పూర్ణిమ

మాఘ శుద్ధ పూర్ణిమ అనగా మాఘమాసములో శుక్ల పక్షము నందు పూర్ణిమ కలిగిన 15వ రోజు.

 ఆధ్యాత్మిక ప్రాముఖ్యత 
మాఘమాసములో వచ్చే పౌర్ణమిని  మాఘీ పూర్ణిమ అనీ, మహామాఘి అనీ కూడా అంటారు.ఈ మహామాఘి పూర్ణిమ శివ కేశవులిద్దరికీ ప్రీతికరమైనది. ఈ సమయంలో సూర్యుడు మకరం నుంచి కుంభరాశిలోకి సంచారం చేస్తాడు. ఈ కాలంలో పవిత్ర నదిలో స్నానం చేసి పరమేశ్వరుడికి ప్రత్యేక పూజలు చేసి, దానధర్మాలు చేయాలని పండితులు చెబుతారు. మాఘ పూర్ణిమ నాడు స్నానం చేయడం వల్ల  అన్ని పాపాల నుండి విముక్తి పొందుతారనీ, జీవితంలో సానుకూల శక్తి ప్రవహిస్తుందనీ స్కంద పురాణం చెబుతుంది. ఈ రోజున దేవతలు కూడా పవిత్ర నదులలో స్నానం చేయడానికి వస్తారు.

 విధి-విధానాలు 
మత విశ్వాసం ప్రకారం ఈ రోజున గంగానదిలో స్నానం చేసి దానం చేయడం వల్ల అన్ని రకాల పాపాల నుండి విముక్తి లభిస్తుంది. అలా చేస్తే దిష్టి దోషాలన్నీ తొలగిపోతాయి. పౌర్ణమి రోజు సముద్ర, నదీ స్నానం చేయలేని వారు కనీసం తిలదానమైనా ఇవ్వాలని పెద్దలు చెబబతారు. మాఘ పౌర్ణమి పార్వతీ మాతకు ఇష్టమైన రోజు.

పార్వతి దేవిని పూజిస్తే ఇబ్బందులన్నీ తొలగిపోతాయి. తమలపాకులో పసుపు ముద్దతో గౌరమ్మను చేసి గంధం, కుంకుమ బొట్టు పెట్టి దీపం వెలిగించాలి. ఆపై అక్షితలతో గౌరమ్మను పూజించి బెల్లం ముక్కను నైవేద్యంగా సమర్పించాలి. ఇలా చేస్తే దాంపత్య సమస్యలు తొలగిపోతాయట. అలాగే గౌరీదేవిని స్మరిస్తూ గోరింటాకు దానమివ్వాలి. ఇలా చేస్తే గౌరీదేవి అనుగ్రహంతో పెళ్లి కాని అమ్మాయిలకు త్వరగా పెళ్లి జరుగుతుందని చెబుతారు.

అలాగే మాఘ పౌర్ణమి రోజున నవగ్రహాలున్న ఆలయానికి వెళ్లి గురుగ్రహానికి నమస్కరించి పసుపు రంగు వస్త్రాన్ని పెట్టి పూజించాలి. అలా చేయలేని వారు ఇంట్లో ఈశాన్యం మూలలో పీట పెట్టి దానిపై బియ్యప్పిండి ముగ్గు వేసి దానిపై ప్రమిద పెట్టి ఆవు నెయ్యి దీపాన్ని వెలిగించాలి. ఇలా చేస్తే జాతకంలో గురు దోషం ఉంటే తొలగిపోతాయని పెద్దలు చెబుతారు

 మూలాలు 
1.mahakumbh mela 2025 magha purnima significance subh muhurat ganga snan importance - Telugu BoldSky

2.మాఘపూర్ణిమ రోజు పాటించాల్సిన విధివిధానాలేంటంటే.. - Bhakthi TV

3. Significance Of Magha Purnima

పండుగలు, జాతీయ దినాలు
 ద్వాపరయుగాది

వర్గం:మాఘమాసము
వర్గం:హిందూ పండుగలు